cyanic-selkie/wikianc huggingface dataset:
Ծաղրասարյակ սպանելը (վեպ)
Ինքնակենսագրական տարրեր
Լին նշել է, որ «Ծաղրասարյակ սպանելը» ինքնակենսագրություն չէ, այն պարզապես մի օրինակ է, թե ինչպես պետք է հեղինակը գրի իր իմացածի մասին, ընդ որում գրի ճշմարտացիորեն։ Այնուամենայնիվ, Լիի կյանքից որոշ մարդիկ և դեպքեր համընկնում են Սրաչուկի կյանքին։ Լիի հայրը՝ Ամասա Քոլմեն Լին, Աթիքըս Ֆինչի նման մի իրավաբան էր, ով 1919-ին պաշտպանում էր երկու սևամորթների, ովքեր մեղադրվում էին սպանության մեջ։ Դատապարտվելուց հետո նրանց կախաղան են բարձրացնում և խոշտանգում։ Նա այլևս չի փորձում մասնակցել քրեական այլ գործերի։ Լիի հայրը նաև Մոնրովիլ թերթի խմբագիրն ու հրատարակիչն էր։ Ի տարբերություն Աթիքըսի՝ ռասայականությանը կողմնակից լինելով՝ նա կյանքի վերջին տարիներին ավելի լիբերալ է դառնում։ Չնայած Սրաչուկի մայրը մահանում է, երբ նա դեռ երեխա էր, Լիի մայրը՝ Ֆրանչես Քանինգհամ Ֆինչը, մահացավ, երբ Լին արդեն 25 տարեկան էր։ Լին ուներ մեկ եղբայր՝ Էդվինը, ով ինչպես Ջիմը, չորս տարի մեծ էր քրոջից։ Ինչպես վեպում է, ամեն օր նրանց տուն էր գալիս սևամորթ մի կին, ով հոգ էր տանում Լիերի ընտանիքի և տան մասին։
Դիլի կերպարի համար հիմք է ծառայում Լիի մանկության ընկեր Թրումըն Կապոտեն։ Ինչպես Դիլն էր բնակվում Ֆինչերի հարևանությամբ, այնպես էլ Կապոտեն իր հորաքրոջ հետ ամառները անցկացնում էր Լիերի հարևանությամբ, երբ իր մայրը մեկնում էր Նյու Յորք։ Ինչպես և Դիլը, Կապոտեն վառ երևակայություն և սահմռկեցուցիչ պատմությունների մեծ տաղանդ ուներ։ Լին կռվարար աղջիկ էր, ով շատ շուտ էր բռնկվում և վիճում, իսկ Կապոտեին ծաղրում էին իր առաջադեմ և ոչ առօրյա բառապաշարի համար։ Նրանք պարբերաբար պատմություններ էին հորինում, որոնք Լիի հայրը տպագրության էր տալիս Անդըրվուդ հրատարակչական ընկերությունում։ Նրանք լավ ընկերներ են դառնում, երբ երկուսն էլ առանձնանում են իրենց հասակակիցներից։
Այն փողոցում, որտեղ ապրում էին Լիերը, կար մի ընտանիք, որոնց տունը մշտապես փակ էր. սա հիմք է հանդիսացել Ռադլիների կերպարների ձևավորման համար։ Այդ ընտանիքի որդին մի շարք օրինախախտությունների մեջ է մեղադրվում, որի պատճառով ընտանիքի հայրը նրան 24 տարի փակի տակ է պահում, մինչև վերջինիս մասին մոռանում են։ Նա մահանում է 1952 թ.-ին։
Թոմ Ռոբինսընի կերպարի ծագումը այնքան էլ պարզ չէ, չնայած շատերը նշում են, որ Լին ստեղծել է այն՝ իր աչքի առաջ ունենալով մի շարք օրինակներ։ Երբ նա 10 տարեկան էր, Մոնրովիլի շրջակայքում մի սպիտակամորթ կին մեղադրում էր մի սևամորթ տղամարդու՝ Ուոլթեր Լեթին, բռնաբարության մեջ։ Պատմությունը և դատավարությունը ներկայացված էր Լիի հոր թերթում, որտեղ նշված էր, որ Լեթը մեղադրվում և մահապատժի է ենթարկվում։ Սակայն նրա անմեղությունը ապացուցող մի շարք փաստարկների ի հայտ գալով՝ մահապատիժը փոխվում է ցմահ բանտարկության։ Նա մահանում է թոքախտից 1937 թ.-ին։ Որոշ ուսումնասիրողներ գտնում են, որ Ռոբինսընների պատմությունը արտացոլում է Սկոթսբորոյի տղաների հայտնի տխրահռչակ գործը, որտեղ 9 սևամորթ տղաներ մեղադրվում են երկու սպիտակամորթ կանանց բռնաբարելու մեջ չնչին ապացույցներ առկայության պարագայում։ Սակայն 2005 թ.-ին Լին նշում է, որ կերպարը ստեղծելիս նա ավելի քիչ զգայացունց մի դեպք ուներ իր մտքում, չնայած որ Սկոթսբորոյի տղաների գործը նույնպես հարավային նախապաշարմունքների վառ ապացույց էր։
Ոճ
Քննադատների և գրախոսների կողմից նշմարված ամենաուժեղ տարրը Լիի պատմելու տաղանդն է, որն ավելի վաղ Թայմ պարբերականում անվանվել էր «շոշափելի փայլ»։ Մեկ տասնամյակ անց մեկ այլ գիտնական նշել է. «Հարփըր Լին պատմություն պատմելու ուշագրավ տաղանդ ունի։ Նրա արվեստը տեսանելի է»։ Լին միավորում է պատմողի երեխակայական արտահայտումները հասուն կնոջ արտահայտումների հետ՝ դիտարկելով իր շրջակայքը։ Պատմողական այս ձևը հնարավորություն է տալիս ներկայացնել «սքանչելիորեն հորինված» մի պատմություն, որը զուգակցում է մանկական դիտարկումների պարզությունը թաքնված շաժառիթների և անվերապահորեն ընդունվող ավանդույթների հետևանքով ի հայտ եկած բարդ դեպքերին։ Այնուամենայնիվ վերլուծաբանները տարբեր պատճառներով հաճախ հարցականի տակ են դնում Սրաչուկի գերբնական բառապաշարը և խորը ըմբռնումը։ Շատերը նշում են որ Ջիմի և Սրաչուկի տարիքի երեխաները, հազիվ թե ըմբռնեն Թոմ Ռոբինսընի դատավարության ողջ ընթացքը, նրան սպառնացող դժվարությունները։
Վեպի ոճի և ողբերգական պատմությունում հումորի կիրառման մասին գրել են շատ հեղինակներ։ Սանդեյ Թայմսը նշել է.«Այս գրքում կա թե՛ հումոր, թե՛ ողբերգություն. այն հույսի փխրուն ձայն է առ մարդկային բնույթը ու գրված է հրաշալի»։ Սրաչուկի վարքագիծը և հարևանների մասին իր վաղահաս դիտարկումները ոգեշնչում են Դևիդ Կիպենին՝ նրան անվանելու «չափազանց զվարճալի»։ Ժակլին Թավըրնիըր-Քորբինը նշում է, որ Լին, անդրադառնալով մի շարք բարդ հարցերի, օգտագործում է ծաղրանմանություն, սատիրա, հեգնանք՝ ներկայացնելու երեխայի դիտարկումները։ Այն բանից հետո, երբ Դիլը խոստանում է Սրաչուկին ամուսնանալ իր հետ, սակայն ավելի շատ ժամանակ անցկացնում է իր եղբոր հետ, Սրաչուկը կարծում է, որ լավագույն տարբերակը սևեռել Դիլի ուշադրությունն իր վրա նրան ծեծի ենթարկելն է, որը նա անում է մի քանի անգամ։ Սրաչուկի առաջին օրը դպրոցում կրթության նկատմամբ երգիծական վերաբերմունք է. նրա ուսուցչուհին ասում է, որ ինքը պետք է վերացնի ակն վնասը, որը իրեն պատճառել է Աթիքըսը՝ գրել և կարդալ սովորեցնելով, և պետք է դադարի հոր հետ ուսուցանելը։ Լին ամենա ոչ զվարճալի պահերին օգտագործում է հեգնանք. օրինակ, երբ Ջիմը և Սրաչուկը փորձում են հասկանել, թե ինչպես կարող է Մեյքոմը ընդունել ռասայականությունը, սակայն հավասարության կոչեր անել հասարակության մնացյալ հատվածի համար։ Սատիրան և հեգնանքը այն աստիճանի են օգտագործված, որ Թավըրնիըր-Քորբինը վեպի վերնագրի մեկնաբանության նոր տարբերակ է առաջարկել. նա կարծում է, որ Լին ծաղրում է կրթական և արդարադատության համակարգերը, և այն հասարակությունը, որտեղ նա ապրել է՝ հումորի միջոցով ցույց տալով իր անհավանաությունը դրանց նկատմամբ։
Ժանրեր
Գրականագետները բնութագրում են վեպը և՛ որպես հարավային գոթական, և՛ որպես անցումային դաստիարակչական։ Գրոտեսկը և Բոբո Ռադլիի ու նրա տան գերբնականին մոտ հատկանիշները, ռասայական անհավասարության տարրերը նովելին տալիս են գոթական աուրա։ Լին օգտագործում է «գոթական» տերմինը՝ նկարագրելու Մեյքոմի դատարանի ճարտարապետությունը։ Այնուամենայնիվ գրականագետները կասկածի տակ են դնում վեպի՝ հարավային գոթական ժանրին պատկանելը՝ նշելով, որ Բոբո Ռադլին փաստացի մարդկային էակ է իր պաշտպանական և բարյացակամ մոտեցումներով։ Ավելին, Լին, շոշափելով այնպիսի թեմաներ, ինչպիսիք են հարբեցողությունը, բռնաբարությունը, ռասայականությունը, գրում է իր փոքր քաղաքի մասին ավելի ռեալիստական մոտեցումներով, քան մելոդրամային։ Նա իր կերպարների անձնական խնդիրները ներկայացնում է որպես լայնամասշտաբ խնդիրներ, որոնք բնորոշ են յուրաքանչյուր հասարակությանը։
Ջիմը և Սրաչուկը հասունանալով առերեսվում են իրականության բարդ խնդիրներին։ Մեծանալով նրանք փորձում են պայքարել դասային և ռասայական արմատացած տարանջատումների դեմ։ Վեպը, ընդհանուր առմամբ, պատկերում է այն բոլոր փոփոխությունները, որոնց առերեսվում է Ջիմը հասունանալով, սակայն այդ ամենին զուգընթաց պատկերում է նաև այն բոլոր դժվարությունները, որոնց հանդիպում է Սրաչուկը, ով՝ որպես աղջիկ, շատ հեռու է կանացիությունի և բարքերից։
Արտաքին հղումներ
Կատեգորիա:Ամերիկյան վեպեր Կատեգորիա:Անգլերեն վեպեր Կատեգորիա:Էկրանավորված ամերիկյան վեպեր Կատեգորիա:Անգլերեն գրքեր Կատեգորիա:Անգլերեն գրականություն Կատեգորիա:Հակառասիզմ Կատեգորիա:20-րդ դարի ամերիկյան վեպեր
Ալիշար (այլ կիրառումներ)
Ալիշար, կարող է վերաբերել՝
Հովհաննես Գրիգորյան (այլ կիրառումներ)
Հովհաննես Գրիգորյան անուն-ազգանունը կարող է վերաբերել՝
Նուտու
Նուտու (Nutu), գյուղ Էստոնիայի Հարյումաա նահանգի Կիուե շրջանում։
2011 թվականի տվյալներով գյուղում բնակվում էր 8 մարդ։
Արտաքին հղումներ
Կատեգորիա:Էստոնիայի Հարյումաա նահանգի Կիուե շրջանի բնակավայրեր Կատեգորիա:Էստոնիայի գյուղեր
Տևրիզ
Տևրիզ (Тевриз), քաղաքատիպ ավան Ռուսաստանի Օմսկի մարզի Տևրիզսկի շրջանի կազմում։
Բնակչությունը 2010 թվականին գրանցված տվյալներով կազմում էր 7167 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Օմսկի մարզի Տևրիզսկի շրջանի բնակավայրեր Կատեգորիա:1785 թվականին հիմնադրված բնակավայրեր
Բրայթոն ընդ Հոուվ Ալբիոն
Բրայթոն ընդ Հոուվ Ալբիոն (Brighton & Hove Albion Football Club), անգլիական պրոֆեսիոնալ ֆուտբոլային ակումբ Բրայթոն և Հոուվ քաղաքից ։ Ակումբը ստեղծվել է 1901 թվականին և ներկայումս հանդես է գալիս Պրեմիեր Լիգայում՝ Անգլիայի բարձրագույն դիվիզիոնում ։
Ներկա կազմ
2017 թվականի օգոստոսի 31-ի դրությամբ
(վարձավճարով Նյուքասլ Յունայթեդից)
Արտաքին հղումներ
Բրայթոն ընդ Հոուվ Ալբիոն Կատեգորիա:Անգլիայի Պրեմիեր լիգայի ակումբներ
Լա Ժառի-Օդուեն
Լա Ժառի-Օդուեն (La Jarrie-Audouin), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սեն Ժան դ՛Անժելի շրջանում։ Մտնում է Լուլե կանտոնի կազմի մեջ։
Համայնքի INSEE կոդ՝ 17195։
Բնակչություն
Համայնքի բնակչությունը 2010 թվականին կազմում էր 284 մարդ։
Նվարսակի պայմանագիր
Նվարսակի պայմանագիր, խաղաղության և հաշտության պայմանագիր Հայաստանի և Սասանյան Պարսկաստանի միջև։ 484 թվականին Վահան Մամիկոնյանի և պարսկական արքունիքի ներկայացուցիչ Նիխոր զորավարի միջև Պարսկահայքի Նվարսակ բնակավայրում կնքվել է պայմանագիր, որով վերջ է դրվել 481-484 թվականների ապստամբությանը։ Նվարսակի հաշտությամբ Սասանյան Պարսկաստանը, որին չէր հաջողվել ճնշել Վահան Մամիկոնյանի ուժերի դիմադրությունը, ընդունել է հայկական կողմի պայմանները՝ շնորհելով պարսկական տիրապետության տակ գտնվող Հայաստանի տարածքներին ինքնուրույնություն ներքին կյանքում և առժամանակ հրաժարվելով հայերին դավանափոխ անելու ծրագրերից ։
Նախապատմություն
482-484 թվականներին հայ ժողովուրդը կրկին ապստամբություն է բարձրացրացնում Սասանյան Պարսկաստանի ու նրա կրոնափոխության քաղաքականության դեմ։ Հայ նախարարները Դվինում կառավարություն են կազմում, մարզպան է նշանակվում Սահակ Բագրատունին, նրան կոչելով «Տանուտեր Հայոց», իսկ սպարապետ է նշանակվում Վահան Մամիկոնյանը։ Նրանց է միանում Վաղարշապատում գտնվող Հովհաննես Մանդակունի կաթողիկոսը։ Առաջին կարևոր գործն է լինում Դվինում զրադաշտական համայնքի վերացումը, որից հետո այն դարձնում են Մեծ Հայքի մայրաքաղաք։ Այստեղ է տեղափոխվում նաև հայոց կաթողիկոսարանը։ Հայերի կողմից փախուստի մատնված Ատրվշնասպ մարզպանը 7000-անոց զորքով կրկին ներխուժում է Հայաստան, բայց հայ ապստամբները Վահան Մամիկոնյանի գլխավորությամբ 400 հեծյալներով, Մասիս լեռան ստորոտում գտնվող Ակոռի գյուղի մոտ հաղթում են պարսիկներին, իսկ Ատրվշնասպ մարզպանը սպանվում է։ Գարնանը պարսից Պերոզ արքան Հայաստան մեծ բանակ է ուղարկում։ Սպարապետ Վահան Մամիկոնյանը հայկական 30.000 հոգուց կազմված զորքով Արտազ գավառի Ներսեհապատ գյուղի մոտ հաղթանակ է տանում պարսկական բանակի նկատմամբ։ Տիզբոնում պատանդութունից Հայաստան է փախչում Վահան Մամիկոնանի կրտսեր եղբայր Վարդ Մամիկոնյանը։ Հայերը օգնության են դիմում վրաց Վախթանգ թագավորից։ Հայ-վրացական միասնական բանակը զորապետ Միհրանի դեմ կռվում պարտություն է կրում։ Այս ճակատամարտում զոհվում են Սահակ Բագրատունինին, Վասակ Մամիկոնյանը և ուրիշներ։ Վահան Մամիկոնյանը մնացյալ զորքով ամրանում է Տայքում։ Հայաստան եկած Միհրանը հաշտություն է առաջարկում, սակայն նրան շուտով ետ են կանչում Պարսկաստան։ Վահան Մամիկոնյանը զորքով վերադառնում է Այրարատ, գնում Դվին, հռչակվում Հայոց մարզպան և «Տանուտեր Հայոց»։ 483 թվականի գարնանը պարսկական բանակն Ատրպատականից ներխուժում է Հայաստան՝ հասնելով Արտաշատ։ Վահան Մամիկոնյանի զորքը կրկին ապաստանում է Տայքում և Խաղտիքում։ Պարսից բանակը հասնում է Վահանի ետևից, սակայն հեփթաղների հարձակման պատճառով, թողնում են Տայքն ու ուղևորվում Վրաստան՝ Շապուհ զորավարին թողնելով Հայաստանում որպես մարզպան։ Հայերն Արշամունիրք գավառի Երեզ գյուղի մոտ պարտության են մատնում պարսիկներին։ 484 թվականին Միջին Ասիայում հոներն ու հեփթաղները հաղթում են պարսիկներին, որի արդյունքում Պերոզը սպանվում է։ Դրանից հետո Վահան Մամիկոնյան վերադառնում է Այրարատ՝ բարելավելով և հզորացնելով հայկական բանակը։
Պայմանագրի կնքում
Պերոզի մահից հետո Սասանյան Պարսկաստանի առաջնորդն է դառնում նրա եղբայր Վաղարշը, որը 484 թվականին դեսպանություն է ուղարկում Դվին։ Նա ցանկացնում էր բարեկամության և խաղաղության պայմանագիր կնքել հայերի հետ։ Վահան Մամիկոնյանն ու Հայաստանի ավագանին ընդունում են այդ առաջարկը և 484 թվականին սահմանամերձ Նվարսակ գյուղում կնքվում է հայ-պարսկական հաշտության պայմանագիրը, որը Հայաստանի կողմից ստորագրում է Վահան Մամիկոնյանը, իսկ պարսկական կողմից՝ հրամանատար Նիխորը։
Նվարսակի պայմանագրով քրիստոնեությունը Հայաստանում ճանաչվում է պաշտոնական կրոն, երկրի կառավարումը հանձնվում է հայ տոհմի ավագանուն, պետական պաշտոններում նախարարական տների առաջնորդների նշանակումը պետք է կատարվեր նախարարների ժառանգական իրավունքների համաձայն, այլ ոչ թե Սասանյանների հայեցողությամբ։
Պայմանագրի արդյունքում 485 թվականին Վաղարշ արքայից արքան Վահան Մամիկոնյանին ճանաչում է որպես Հայաստանի գերագույն կառավարիչ։ Հայաստանը դառնում է կիսանկախ երկիր, որն ուներ իր ինքնավարությունը։ Ձախողվում են Հայաստանը Պարսկաստանի վարչական մարզ դարձնելու, հայերին կրոնափոխելու բոլոր փորձերը։ Հայաստանը պահպանում է նաև իր տնտեսական ու մշակութային զարգացման հնարավորությունները։
Աղբյուրներ
Կատեգորիա:Վահանանց պատերազմ Կատեգորիա:Վրաց մարզպանություն Կատեգորիա:Սասանյան Պարսկաստանի պայմանագրեր Կատեգորիա:Հայաստանի պայմանագրեր
Հրանտ Գրիգորյան (այլ կիրառումներ)
Հրանտ Գրիգորյան անուն-ազգանունը վերաբերում է՝
Ձյոնո Սայիգիկու
Ձյոնո Սայիգիկու (条野 採菊 (Ջոնո Սաիգիկու), սեպտեմբերի 24, 1832 – հունվարի 24, 1902), նաև հայտնի է որպես Ձյոնո Դենպեի (条野伝平), ճապոնացի գործարար և գրող։ Իր մասնագիտական ​​գործունեության ընթացքում նա մեծ թվով ստեղծագործությունների հեղինակ էր։ Նա աչքի է ընկել նաև Մեյջի դարաշրջանի լրագրողական ասպարեզում՝ հրապարակելով մի քանի աշխատություններ։
Երիտասարդ տարիքից նա աչքի է ընկել գրողի իր որակներով՝ հրատարակելով իր առաջին գործերը 1860-ականներին՝ Էդո շրջանի վերջին փուլում։ Իր կյանքի ընթացքում նա հրատարակել է ավելի քան քսան գիրք և աշխատանք, որոնք նա հրապարակել է ճապոնական մամուլում։ Ջոնոն եղել է «Tokyo Nichi Nichi Shimbun» թերթի հիմնադիրներից մեկը, Տոկիոյի առաջին օրաթերթն էր և սկսվել է հրատարակվել 1872 թվականին։ Նա նաև հովանավորել է այլ պարբերականների ստեղծումը, ինչպիսիք են «Yamato Shimbun» (1886) կամ «Keisatsu Shinpō» (1884)։ 1880 թվականից եղել է Տոկիոյի Մետրոպոլիտենի ժողովի անդամ։
Կյանքը
Ընտանիքը վաճառականներ էին Նիհոնբաշի Հասեգավաչոյում։ Նա մոտ 17 տարեկանից դարձավ Միզուտանի Ռյոկուտեիի աշակերտը։ Երիտասարդ գրողի ուսուցիչներից մեկը Կայ Հոսոկին էր, որը սիրված էր Իզուկուրայի հաճախորդ Մասահիրո Աբեի կողմից՝ իր գրական տաղանդի համար ։ Բացի այդ, նա շփվել է ավելի հին դրամատուրգների հետ, ինչպիսիք են Շոտեյ Կինսույը, Բայտեյ Կինյոն և Կանագակի Ռոբունը։
1860 թվականին (28 տարեկան) նա հրատարակել է «Սիրո գարնանային գունազարդող գույնը»-ը ։ Եղել է նինջաների մասին գրքերի շարքի խմբագիր Tamenaga Shunsui, Shotei Kinsui և Somezaki Nobufusa:
1868 թվականի ապրիլին մասնակցել է Ջենիչիրո Ֆուկուչիի առաջին համարին՝ «Կոսուկե Հիրուկա և Դենսուկե Նիշիդա», սակայն հաջորդ ամիս այն ստիպված եղավ դադարեցնել իր խմբագրական ոճի պատճառով։
1880 թվականից նա ծառայել է որպես Տոկիոյի պրեֆեկտուրալ ժողովի անդամ։
Նա նաև գրել է Կաբուկիի սցենարներ։
1902 թվականին՝ «Yamato Shimbun»-ի նախագահի պաշտոնից հրաժարական տալուց մեկ տարի հետո նա մահացավ սրտի անբավարարությունից 70 տարեկանում։ Գերեզմանը գտնվում է Յանակա գերեզմանատանը։
Հիմնական գրական ստեղծագործություններ
Նա նաև հրատարակել է արևմտյան ոճի վեպեր, բայց քանի որ նա չգիտեր ոչ մի օտար լեզու, ենթադրվում է, որ դրանք հիմնված են Ֆուկուչի Օչիի թարգմանությունների վրա։
Ստեփան Գալֆայան
Ստեփան Գալֆայան, հայ ճարտարապետ, քանդակագործ։
Կենսագրություն
Ստեփան Գալֆայանը հայ ճարտարապետ, քանդակագործ է։ Նկարիչ Հարություն (Արիել) Աճեմյանի հայրն է։ Ապրել և ստեղծագործել է Կոստանդնուպոլսում ։
Ծանոթագրություններ
Կատեգորիա:Հայ ճարտարապետներ Կատեգորիա:Հայ քանդակագործներ
Հրաչյա Գրիգորյան (այլ կիրառումներ)
Հրաչյա Գրիգորյան անուն-ազգանունը կարող է վերաբերել՝
Բժշկյան
Բժշկյան, հայկական ազգանուն ։
Ստիվեն Շվարցման
Ստիվեն Շվարցման (Stephen Allen Schwarzman, ), ամերիկացի գործարար և ներդրող, Blackstone Group ներդրումային ընկերության ղեկավար։ Ըստ Forbes ամսագրի տվյալների՝ Շվարցմանի ունեցվածքը կազմում է 7,7 միլիարդ դոլար ։
Բժշկյան
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Մականվանական հիմքով ազգանուններ Կատեգորիա:Հայերեն հիմքով ազգանուններ
Ստիվեն Շվարցման
Վաղ կյանք և կրթություն
Ստիվեն Շվարցմանը ծնվել է 1947 թվականի փետրվարի 14-ին Փենսիլվանիա նահանգի Հանտինգդոն քաղաքում (Huntingdon Valley)՝ ամերիկացի հրեայի ընտանիքում ։ Ծնողները Առլին և Ջոզեֆ Շվարցմաններն են։ Հորն է պատկանել սպիտակեղենի և սպասքի վաճառքով զբաղվող Schwarzman’s խանութը ։
1965 թվականին Շվարցմանն ավարտել է Աբինգտոնի դպրոցը, իսկ 1969 թվականին՝ Եյլի համալսարանը։ Ուսումնառության ընթացքում եղել է «Գանգ և ոսկորներ» ուսանողական միության անդամ ։ Հիմնել է «Դևենպորի բալետի սիրողականների միություն» և հարևանությամբ գտնվող կանանց քոլեջի հետ կազմակերպել պարի փառատոն։
Այնուհետև Շվարցմանն ընդունվել է Հարվարդի բիզնես դպրոցը, որն ավարտել է 1972 թվականին։
Կարիերա
Ֆինանսական ոլորտում Ստիվեն Շվարցմանի կարիերան սկսվել է այժմ գոյություն չունեցող Donaldson, Lufkin & Jenrette ներդրումային բանկում։ Բիզնես-դպրոցն ավարտելուց հետո Շվարցմանը Lehman Brothers և Morgan Stanley ներդրումային բանկերից աշխատանքի հրավեր է ստացել։ Նա ընտրել է Lehman Brothers բանկը, որտեղ 31 տարի աշխատելուց հետո հասել է տնօրենի պաշտոնին ։
Արդյունքում Շվարցմանը ղեկավարել է Lehman Brothers բանկի միաձուլումների և կլանումների ստորաբաժանումը։ 1985 թվականին Շվարցմանն իր ղեկավարի՝ Պիտեր Պետերսոնի հետ հիմնել է Blackstone ընկերությունը, որն ի սկզբանե մասնագիտացել էր միաձուլումների և կլանումների մեջ ։
Ունեցվածք և նվիրատվություններ
2007 թվականին Շվարցմանը ներառվել է Time ամսագրի կազմած աշխարհի ամենաազդեցիկ 100 մարդկանց ցանկում ։
2011 թվականին Շվարցմանը, Ֆորբս ամսագրի տվյալներով, 400 ամենահարուստ ամերիկացիների ցանկում զբաղեցրել է 52 տեղը։ Նրա կարողությունը գնահատվել է 4,7 միլիարդ դոլար ։
2018 թվականի հոկտեմբերին Շվարցմանը Մասաչուսեթսի տեխնոլոգիական ինստիտուտին նվիրաբերել է $350 միլիոն ։ 2019 թվականի հունիսին Օքսֆորդի համալսարանը հայտարարել է, որ Շվարցմանը £150 միլիոն է նվիրաբերել Շվարցմանի հումանիտար կենտրոնի ստեղծման համար ։
Կրթաթոշակային ծրագիր
2013 թվականի ապրիլի 21-ին Շվարցմանը հայտարարել է Ռոդսի կրթաթոշակի հեղինակավոր ծրագրի համանմանությամբ Չինաստանի համար (Ցինխուայի համալսարան) Schwarzman Scholars կրթաթոշակային ծրագրին $100 միլիոն անձնական միջոցներ հատկացնելու մասին։ Միաժամանակ Շվարցմանը հայտարարել է լրացուցիչ $200 միլիոն հավաքելու արշավ սկսելու մասին։ Պլանավորվում էր այդ ծրագրով ուսանողների ուսուցումն սկսել 2016 թվականին ։
Անձնական կյանք
Քրիստին Հերսթը նախկին ամուսնությունից երեխա ունի ։
Ստիվեն Շվարցմանը բնակվում է Նյու Յորքի Պարկ-ավենյուի բնակարանում, որի նախկին սեփականատերերն են Ջորջ Բրյուստերը (George Brewster) և Ջոն Ռոքֆելլերը (John D. Rockefeller Jr): Շվարցմանը բնակարանը 2000 թվականին 30 միլիոն դոլարով գնել է Սոլ Շտեյնբերգից (Saul Steinberg) : Սակայն New Yorker ամսագրի հոդվածը պնդում է, որ բնակարանը ձեռք է բերվել 37 միլիոն դոլարով ։
Արտաքին հղումներ
Կատեգորիա:Ամերիկացի միլիարդատերեր Կատեգորիա:Ամերիկացի գործարարներ Կատեգորիա:Ամերիկացի ներդրողներ Կատեգորիա:Եյլի համալսարանի շրջանավարտներ Կատեգորիա:Ամերիկացի ձեռնարկատերեր Կատեգորիա:Ամերիկացի ֆինանսիստներ
Յուրի Գրիգորյան (այլ կիրառումներ)
Յուրի Գրիգորյան անուն-ազգանունը կարող է վերաբերել՝
Սուրխախի
Սուրխախի (Сурхахи), գյուղ Ռուսաստանի Ինգուշեթիա հանրապետության Նազրանովսկի շրջանի կազմում։
Բնակչությունը 2011 թվականին գրանցված տվյալներով կազմում էր 10682 մարդ։
Հրեաների պատմություն
Հրեաների պատմություն, հրեաների, նրանց կրոնի և մշակույթի զարգացման ու այլ հասարակությունների, կրոնների և մշակույթների հետ փոխներգործողության պատմությունը։ Հրեական պատմությունը ընդգրկում է մոտավորապես 4 հազար տարի։
Սուրխախի
Արտաքին հղումներ
Կատեգորիա:Ռուսաստանի գյուղեր Կատեգորիա:18-րդ դարում հիմնադրված բնակավայրեր Կատեգորիա:Ռուսաստանի Ինգուշեթիա հանրապետության Նազրանովսկի շրջանի բնակավայրեր
Հրեաների պատմություն
Արտաքին հղումներ
Կատեգորիա:Ազգերի պատմություն
(6514) Տորահիկո
(6514) Տորահիկո (Torahiko), աստերոիդ աստերոիդների հիմնական գոտում։ Հայտնաբերվել է 1987 թվականի նոյեմբերի 25-ին Ցուտոմու Սեկիի կողմից Գեյսեյում ։
Միջին հեռավորությունը Արեգակից կազմում է 2,615806 ա. մ., առավելագույնը մոտենում է 1,9881 ա. մ. հեռավորության վրա և հեռանում 3,2435 ա. մ. ։ Արեգակի շուրջ մեկ ամբողջական պտույտ է կատարում 1545,28 երկրային օրվա ընթացքում, իր ուղեծրով շարժվելով միջինում 0,232968 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,37° անկյուն։
Արտաքին հղումներ
Կատեգորիա:1987 թվականին հայտնաբերված աստղագիտական մարմիններ Կատեգորիա:Ցուտոմու Սեկիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Աստերոիդների ցանկ (219001-219100)
Աստերոիդների ցանկ (218901-219000) * Աստերոիդների ցանկ * Աստերոիդների ցանկ (219101-219200)
Տէդինո
Տէդինո (Тэдино), գյուղ Ռուսաստանի Կարելիայի հանրապետության Լոուխսկի շրջանի կազմում։
Բնակչությունը 2009 թվականին գրանցված տվյալներով կազմում էր 305 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կարելիայի հանրապետության Լոուխսկի շրջանի բնակավայրեր
Սեյդի
Սեյդի, գյուղ Արևելյան Հայաստանում, Կարսի մարզի Կարսի գավառում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Ատիֆեթե Յահյագա
Ատիֆեթե Յահյագա (Atifete Jahjaga, ), մասամբ ճանաչված Կոսովոյի Հանրապետության 4-րդ նախագահ։ Առավելապես մուսուլման բնակչության կողմից ընտրված առաջին կին նախագահն է Եվրոպայում։
Կենսագրություն
Տարրական և միջնակարգ դպրոցն ավարտել է Պրիշտինա քաղաքում ։ Դպրոցը ավարտելուց հետո նա ընդունվել է Պրիշտինայի համալսարանի իրավաբանական ֆակուլտետը։ 2000 թվականին ավարտելուց հետո կրթությունը շարունակել է անգլերեն Լեստերի համալսարանում՝ անցնելով քրեագիտության և ոստիկանական մենեջմենթի դասընթացներ ։
2008 թվականին Կոսովոյի անկախության հռչակումից անմիջապես հետո ծառայության է անցել տեղի ոստիկանությունում, որտեղ ընդունում էին նոր աշխատողներ։ Ատիֆեթեն սկսել է աշխատանքը պարետի պաշտոնից։ Որպես երկու դիպլոմով մասնագետ՝ նա արագ առաջ է գնացել։ Եղել է Կոսովոյի ոստիկանության ղեկավարի օգնական, HR տնօրենի տեղակալ, վարչական բաժնի կոմիսարի հատուկ օգնական և ուսումնական ղեկավար ։ Ուսումնական գործունեության գագաթնակետն է եղել ղեկավարի օգնականի պաշտոնը գեներալ մայորի աստիճանով, որը Հարավարևելյան Եվրոպայի ծառայող կանանց շրջանում ամենաբարձր աստիճանն է ։
2011 թվականի ապրիլի 7-ին կայացել է պառլամենտի քվեարկություն, որի ժամանակ Ատիֆեթե Յահյագան ընտրվել է Կոսովոյի Հանրապետության նախագահ՝ առաջինը երկրի անկախության հռչակումից հետո։
Նա եղել է աշխարհի՝ այդ պահին գործող ամենաերիտասարդ կին ղեկավարը և պետության ղեկավարի պաշտոնում ամենաերիտասարդ կին նախագահը։ Նրանից երիտասարդ են միայն 3 տղամարդ՝ 2 միապետ և հանրապետության մեկ ղեկավար՝ ոչ ավանդական իրավասությամբ ։
Արտաքին հղումներ
Կատեգորիա:Կոսովոյի նախագահներ Կատեգորիա:21-րդ դարի կին քաղաքական գործիչներ Կատեգորիա:Պետության կին ղեկավարներ
Ավգորու
Ավգորու (Αυγόρου, մեծ գյուղ Կիպրոսի Հանրապետության Ֆամագուստայի շրջանի հարավարևմտյան մասում։ Ըստ 2011 թվականի տվյալների գյուղի բնակչությունը կազմել է 4,604 մարդ, մեծամասնությունը հույն կիպրացիներ են։ Ծովի մակարդակից գտնվում է 40 մետր բարձրության վրա։
Ծանոթագրություններ
Կատեգորիա:Ֆամագուստայի շրջանի բնակավայրեր Կատեգորիա:Կիպրոսի գյուղեր
Լա Ժառի
Լա Ժառի (La Jarrie), համայնք Ֆրանսիայում՝ Պուատու-Շարանտ երկրամասի Ծովափնյա Շարանտի գավառի Լա Ռոշել շրջանում։ Մտնում է Լա Ժարրի կանտոնի կազմի մեջ։
Համայնքի INSEE կոդ՝ 17194։
Բնակչություն
Համայնքի բնակչությունը 2010 թվականին կազմում էր 2744 մարդ։
Արտաքին հղումներ
Կատեգորիա:Ֆրանսիայի համայնքներ
Անկաշ
Անկաշ (Ancash, Կեչուայից anqash- «կապույտ»), Պերուի մարզերից մեկը։ Մակերեսը կազմում է 35.826 կմ²։ 2007 թվականի տվյալներով բնակչության թիվը կազմում է 1.063.459, իսկ միջին խտությունը 29.68 մարդ/կմ² է։ Վարչական կենտրոնը Ուարաս քաղաքն է։
Աշխարհագրություն
Այն գտնվում է Պերուի կենտրոնական մասի արևմուտքում։ Հարավում սահմանակցում է Լիմայի, արևելքում՝ Ուանուկոյի և հյուսիսում՝ Լա-Լիբերտադի հետ։ Արևմուտքում նրա ափերը ողողում է Խաղաղ օվկիանոսը։ Ուասկարան լեռը գտնվում է Յունգայ նահանգում, 6768 մ բարձրությամբ, որը համարվում է Պերուի ամենաբարձր կետը և Հարավային Ամերիկայի չորրորդ ամենաբարձր լեռը։ Ուասկարան լեռը գտնվում է նույնանուն ազգային պարկում, որը համարվում է ՅՈՒՆԵՍԿՕ-ի և բնական արգելոցի ժառանգությունը։
Պատմություն
1970 թվականին Պերուի պատմության մեջ տեղի է ունեցել ամենաուժեղ երկրաշարժը։ Էպիկենտրոնը գտնվում էր ափերին մոտ, Չիմբոտեից մոտ 35 կմ հեռավորության վրա։ Մագնիտուտը կազմում է 8.0 - 7.9 բալ։ Աղետին զոհ դարձան ավելի քան 74.000 մարդ։
Վարչական բաժանում
Վարչական առումով բաժանված է 20 նահանգների, որոնք իրենց հերթին բաժանվում են 166 շրջանների։
Ծանոթագրություններ
Կատեգորիա:Պերուի վարչական բաժանում
Բաժանում զրոյի վրա
Զրոյի վրա բաժանումը մաթեմատիկայում տեղի է ունենում, երբ բաժանարարը (հայտարարը) զրո է։ Նման բաժանումը կարող է ունենալ a/0 տեսքը, որտեղ a-ն համարիչն է։ Տարրական թվաբանության մեջ այդ արտահայտությունը իմաստ չունի, քանի որ չկա մի թիվ, որը բազմապատկելով զրոյով, կստանանք a թիվը (ենթադրելով, որ a\neq0)։ Եվ քանի որ ցանկացած թիվ զրոյի բազմապատկելիս ստացվում է զրո, 0/0 արտահայտությունը նույնպես չունի սահմանված արժեք։
Պատմականորեն, ամենավաղ արձանագրված տվյալներով a/0 արտահայտությանը արժեքը նշանակելու անհնարության մասին կա Ջորջ Բերկլիի (1685 – 1753)՝ «criticism of infinitesimal calculus»-ում ։
Ծրագրավորման մեջ զրոյի վրա բաժանելու դեպքում կարող է ծրագրի մեջ խնդիր առաջանալ։ Դա կախված է ծրագրավորման միջավայրից և այն թվի տեսակից, որի վրա կատարվում է բաժանումը։ Կարող է առաջացնել դրական կամ բացասական անվերջություն, բացառություն, սխալի ուղերձ, կարող է նաև ծրագիրը դադարի աշխատել կամ կարող է հանգեցնել հատուկ ոչ մի թիվ կոչված արժեքին (NaN)։
Տարրական թվաբանության մեջ
Մեկ այլ եղանակ կա համոզվելու, որ թիվը չի կարող բաժանվել զրոյի։ Բաժանումը միշտ կարող ենք ստուգել բազմապատկման միջոցով։ Դիտարկելով վերը բերված 10/0-ի օրինակը՝ նշանակենք x = 10/0։ Եթե x-ը հավասար է տասը բաժանած զրոյի, ապա x անգամ զրո պետք է հավասար լինի տասի։ Բայց մենք գիտենք, որ չկա այնպիսի x, որը զրոյով բազմապատկելիս ստացվի 10 (կամ զրոյիից բացի այլ թիվ)։ Իսկ եթե 10-ի փոխարեն գրենք 0, կստանանք x=0/0։ Այս դեպքում x-ը կարող է լինել ցանկացած արժեք։
Բաժանումը՝ բազմապատկման հակառակ գործողություն
Այս հասկացությամբ բաժանումը հանրահաշվում ներկայացվում է որպես բազմապատկման հակառակ գործողություն։ Օրինակ՝ ուրեմն 2-ը այն անհայտ մեծության արժեքն է, որի դեպքում ճիշտ է արտահայտությունը։
Մինչդեռ
արտահայտությունը պահանջում է այնպիսի արժեք, որի դեպքում ճիշտ լինի
հավասարումը։ Բայց ցանկացած թիվ զրոյով բազմապատկելիս կստանանք զրո։ Այսինքն՝ չկա այնպիսի թիվ, որը կբավարարի այդ հավասարմանը։
արտահայտությունը պահանջում է այնպիսի արժեք, որի դեպքում ճիշտ կլինի
հավասարումը։
Նորից, ցանկացած թիվ զրոյով բազմապատկելիս կստանանք զրո։ Հետևաբար, այս դեպքում ցանկացած թիվ բավարարում է ներքևի հավասարմանը, բայց չի կարող բավարարել վերևինին։
Այսպիսով, 0/0 տեսքի արտահայտությունը կոչվում է անորոշություն։
0 -ի վրա բաժանելիս առաջացող շփոթություններ
Հնարավոր է ունենալ զրոյի վրա բաժանման այնպիսի հանրահաշվական արգումենտի դեպք, որը կհանգեցնի կեղծ ապացույցների, ինչպես օրինակ՝ և այլն։ Օրինակ՝ ընդունելով, որ
պետք է ճիշտ լինի
Պարզեցնելով այդ արտահայտությունը՝ կստանանք, որ
Պատմական դեպքեր
1997 թվականի սեպտեմբերի 21-ին ամերիկյան «USS Yorktown (CG-48)»-ի հրթիռային հածանավի տվյալների հեռակա կառավարման համակարգում զրոյի վրա բաժանման հետևանքով շարքից դուրս եկան բոլոր ցանցային սարքերը, ինչի հետևանքով խափանվեց նավի շարժիչ համակարգը ։
Ծանոթագրություններ
Կատեգորիա:Բաժանում Կատեգորիա:Մաթեմատիկական անալիզ Կատեգորիա:Կոտորակներ
Բրեշիա (այլ կիրառումներ)
Բրեշիա, կարող է վերաբերել՝
Լեյլա Հաթամի
Կենսագրություն
Լեյլան իրանցի ազդեցիկ ռեժիսոր Ալի Հաթամիի և դերասանուհի Զարի Խոշկամի դուստրն է։ Թեհրանում ավագ դպրոցն ավարտելուց հետո մեկնել է Լոզան (Շվեյցարիա), ընդունվել այդ քաղաքում գործող Շվեյցարիայի Դաշնության տեխնոլոգիական ինստիտուտի (EPFL-ի) մեխանիկական ճարտարագիտության բաժանմունքը։ Երկու տարի այդ բաժանմունքում սովորելուց հետո որոշել է փոխել իր մասնագիտացումը և անցել է ֆրանսիական գրականություն ուսումնասիրելուն ։ Ուսումնառությունն ավարտելուց հետո վերադարձել է ապրելու Իրանում։
Ստեղծագործական գործունեություն
Պատանեկան տարիներին Լեյլան դրվագային փոքր դերեր է կատարել հոր նկարահանած ֆիլմերում, այդ թվում՝ Hezar Dastan հեռուստասերիալում ու Kamalolmolk կինոնկարում։ Գլխավոր հերոսուհու դերի կատարմամբ առաջին անգամ հանդես է եկել 1996 թվականին Դարիուշ Մեհրջուիի նկարահանած «Լեյլա» ֆիլմում։ Այդ դերակատարումը նրան բերել է լավագույն դերասանուհու պատվո դիպլոմ Fajr միջազգային 15-րդ կինոփառատոնում ։ Դրանից հետո, դարձյալ՝ մեծ հաջողությամբ, մեկ տասնյակից ավելի դերեր է խաղացել իրանական կինոնկարներում։ «Ամայացած կայարանը» ֆիլմի (2002 թ.) գլխավոր հերոսուհու դերը կատարելու համար Fajr միջազգային կինոփառատոնում մրցանակի է առաջադրվել «Լավագույն դերասանուհի» անվանակարգում, իսկ Մոնրեալի համաշխարհային 26-րդ կինոփառատոնում այդ աշխատանքի համար, այդ նույն անվանակարգում հաղթող է ճանաչվել ու արժանացել մրցանակի ;
«Հեռավոր տիկնոջ դիմանկարը» (2005) և «Վերջին քայլը» (2012) ֆիլմերը Լեյլայի՝ արդեն որպես ռեժիսորի լավագույն աշխատանքներից են (ի դեպ, այդ ֆիլմերից վերջինում նա հանդես է եկել նաև իբրև գլխավոր հերոսուհու դերակատար և տարազների ու ձևավորման հեղինակ)։ Այդ ֆիլմում կատարած աշխատանքի համար Կառլովի Վարիի միջազգային կինոփառատոնում նա մրցանակի է արժանացել որպես լավագույն դերասանուհի, իսկ Fajr միջազգային կինոփառատոնում էլ «Բյուրեղապակյա Սիմուրղ» մրցանակ է ստացել իբրև տարազների ու ձևավորման հեղինակ։
2012 թվականին Լեյլա Հաթամին բազմազգ կինոսիրողների, քննադատների, արվեստագետների ու արվեստաբանների ուշադրության կենտրոնում է հայտնվել Ասղար Ֆարհադիի «Ամուսնալուծություն» ֆիլմում իր դերակատարման շնորհիվ, ֆիլմ, որն արժանացել է տասնյակ մրցանակների, այդ թվում՝ ամերիկյան կինոակադեմիայի «Օսկար»-ի ։ Անձամբ դերասանուհին նույնպես մի շարք մրցանակներ է շահել, ներառյալ բեռլինյան միջազգային կինոփառատոնի «Արծաթե արջ» ։ IndieWire-ը նրա դերակատարումը բնորոշել է որպես 21-րդ դարի կանացի լավագույն դերակատարումներից մեկը ։
2014 թվականին Լեյլա Հաթամին, ի նշան բարձր հեղինակության ու պատվի, ընդգրկվել է Կաննի միջազգային կինոփառատոնի գլխավոր մրցութային ժյուրիի կազմում ։ Այստեղ նախագահ Ժիլ Ժակոբին ողջունելիս համբուրել է նրա այտը, մի բան, որ ողջույնի սովորական ձև է Ֆրանսիայում ։ Իրանի մշակույթի նախարարի տեղակալ Հոսեին Նուշաբադին խստորեն քննադատել է նրան այդ արարքի համար՝ նշելով, որ Իրանի ժողովուրդը չի կարող հանդուրժել իսլամական նորմերի, հասարակական արժեքների ու ազգային չափորոշիչների որևէ ոտնահարում :
Իր այդ չարաբաստիկ համբույրի համար ստանալով բազում հակահարվածներ (հնչել են նույնիսկ հանրության աչքի առաջ գանահարության ենթարկելու կոչեր), Լեյլան հարկադրված էր ներողություն ու ներողամտություն հայցել ։
Անձնական կյանք
Ամուսնացել է 1999 թվականին՝ «Լեյլա» կինոնկարի իր խաղընկերոջ՝ Ալի Մոսաֆայի հետ։ Մի տղա ու մի աղջիկ ունեն։
Մայրենի պարսկերենից բացի՝ Լեյլա Հաթամին հիանալի տիրապետում է ֆրանսերենին, անգլերենին, գերմաներենին։
Արտաքին հղումներ
Կատեգորիա:Իրանցի դերասանուհիներ Կատեգորիա:Իրանցի ռեժիսորներ
Լևաշկա (Վայմուգայի վտակ)
Լեկմաշ (Левашка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վայմուգա գետի ձախ ափին՝ 29 կմ հեռավորության վրա։ Գետի երկարությունը 21 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Նշան Գրիգորյան (այլ կիրառումներ)
Նշան Գրիգորյան անուն-ազգանունը կարող է վերաբերել՝
Չապաևկա (գյուղ, Սովետսկիի շրջան)
Չապաևկա (Чапаєвка, Çerkez Tobay), գյուղ Ուկրաինայի Ղրիմի Ինքնավար Հանրապետության Սովետսկիի շրջանում։ Բնակավայրը նախկինում նաև անվանվել է Չերկեզ-Կերմեն։
2001 թվականի տվյալներով Չապաևկա գյուղում բնակվում էր 1 326 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Սովետսկիի շրջանի բնակավայրեր Կատեգորիա:Ուկրաինայի գյուղեր
Թենեսի Ուիլյամս
Թենեսի Ուիլյամս (իսկական ունունը՝ Թոմաս Լանիր Ուիլյամս III (Thomas Lanier "Tennessee" Williams III); ), ամերիկացի դրամատուրգ։ Սովորել է Միսսուրիի և Այովայի համալսարաններում։ Իրականության քննադատական ընկալումը («Ապակե գազանանոցը», 1945), օտար շրջապատում մեռնող հերոսների նկատմամբ կարեկցանքը («Ցանկություն» տրամվայը», 1947, «Օրփեոսը իջնում է դժոխք», 1955) Ուիլյամսի պիեսների ուժեղ կողմն են։
Նատուրալիզմի, մոդեռնիզմի և ժամանակակից փիլիսոփայության մեջ իդեալիստական ուղղությունների ազդեցությունն են կրում «Իգուանի գիշերը» (1961) դրաման, «Հրեշային երկիր» (1970) ժողովածուի պիեսները և այլ գործեր։ «Պլաստիկ թատրոնի» իր ըմբռնումներին համապատասխան՝ Ուիլյամսը գլխավոր դերը հատկացնում է ո՛ չ գրական միջոցներին, այլ՝ դեկորացիաներին, միզանսցեններին, լուսային ու երաժշտական էֆեկտներին։
Ուիլյամսի պատմվածքները («Ութ օրինավոր մոլագար կանայք», 1974, ժող․) թեմատիկայով և գեղարվեստորեն մոտ են իր դրամատուրգիային։
Կյանքը
Թենեսի Ուիլյամսը ծնվել է մարտի 26-ին Միսսիսիպի նահանգի Կոլումբուս քաղաքում։ Նախքան Առաջին համաշխարհային պատերազմի ավարտը Ոիլյամսների ընտանիքը տեղափոխվում է Սենթ-Լուիս, ուր ապագա դրամատուրգի հայրը շահութաբեր պաշտոն է ստանձնում կոշիկի միջազգային ընկերությունում։ Գործնական ու հաջողակ հոր համար, որը կյանքը չէր պատկերացնում առանց աղմկոտ հավաքույթների, հանդուգն ու վտանգավոր ձեռնարկումների, խորթ էին ինքնամփոփ որդու հակումները։ Եվ 1932 թվականին հոր պահանջով 21-ամյա Թոմասը թողնում է համալսարանը և աշխատանքի անցնում կոշիկի ֆիրմայում։ Սակայն երեք տարի անց հեռանում է ֆիրմայից՝ վերջնականապես կապերը խզելով ընտանիքի հետ, կրկին ընդունվում է համալսարան։
Պիեսներ սկսում է գրել Հենրիկ Իբսենի «Ուրվականների» ներկայացման ազդեցությամբ։ 1935 թվականին նրա «Կահիրե՜, Շանհա՜յ, Բոմբե՜յ» կատակերգությունը հաջողությամբ բեմադրվում է Մեմֆիսում։ Ոիլյամսը մասնակցում է «Սենթ-լուիսյան կատակերգիչներ» ավանգարդիստական թատերախմբի աշխատանքներին։ 1937-ին, կարիքից դրդված, թողնում է ուսումը, սակայն մեկ տարի անց նրան արվեստների բակալավրի կոչում է շնորհվում։ Երիտասարդ մտավորականի համար հաջորդ տարիները նշանավորվում են ծանր զրկանքներով ու դեգերումներով։ Լինում է Չիկագոյում, Նյու Օռլեանում, Լոս Անջելեսում, Նյու Յորքում, Կալիֆոռնիայի եւ Ջորջիայի տարբեր քաղաքներում։
Ծանր կենսապայմանները չեն ընկճում Ուիլյամսին։ Աշխատում է որպես մատուցող, թատրոնի տոմսավաճառ, վերելակավար։ Միաժամանակ մասնակցում է գրական տարբեր մրցույթների, ստեղծագործում տարբեր ժանրերում։ 1937 թվականին «Սենթ-լուիսյան կատակերգիչները» ներկայացնում են նրա առաջին մեծ պիեսը՝ «Ճրագներ դեպի արևը», որը պատմում էր Ալաբամայի հանքագործների մասին։
Արտաքին հղումներ
Կատեգորիա:Ամերիկացի դրամատուրգներ Կատեգորիա:Գրական կեղծանուններով հայտնի հեղինակներ Կատեգորիա:20-րդ դարի վիպասաններ Կատեգորիա:20-րդ դարի ամերիկացի վիպասաններ Կատեգորիա:Պուլիտցերյան մրցանակակիրներ Կատեգորիա:Դեղերի չարաշահումից մահացածներ Կատեգորիա:Ամերիկացի տղամարդ վիպասաններ Կատեգորիա:Ամերիկացի սցենարիստներ Կատեգորիա:Ամերիկացի գրողներ Կատեգորիա:Այովայի համալսարանի շրջանավարտներ Կատեգորիա:20-րդ դարի ամերիկացի պատմվածքագիրներ Կատեգորիա:Բանաստեղծներ այբբենական կարգով
Մխիթար Դավթյան
1937-1972 թվականներին ղեկավար աշխատանք է տարել արվեստի ու մշակույթի բնագավառներում․ եղել է Երևանի Կ. Ստանիսլավսկու անվան ռուսական պետական դրամատիկական թատրոնի, Պատանի հանդիսատեսի, Գաբրիել Սունդուկյանի անվան ազգային ակադեմիական թատրոնների, «Հայֆիլմ» կինոստուդիայի, «Հայաստան» հրատարակչության տնօրեն։ 1972 թվականից՝ Հայ-հրատպետկոմի նախագահի տեղակալ։ Պարգևատրվել է Աշխատանքային կարմիր դրոշի երկու շքանշանով։ ԽՄԿԿ անդամ 1926 թվականից։
Ծանոթագրություններ
Կատեգորիա:Հայ մշակութային գործիչներ
Նուուտռե
Նուուտռե (Nuutre), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 62 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Սուուռե-Յաանի շրջանի բնակավայրեր Կատեգորիա:Էստոնիայի գյուղեր
Լա Ժառն
Լա Ժառն (La Jarne), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Լա Ռոշել շրջանում։ Մտնում է Լա Ժարրի կանտոնի կազմի մեջ։
Համայնքի INSEE կոդ՝ 17193։
Բնակչություն
Համայնքի բնակչությունը 2010 թվականին կազմում էր 2418 մարդ։
Արտաքին հղումներ
Կատեգորիա:Ֆրանսիայի համայնքներ
Բրի (այլ կիրառումներ)
Բրի, կարող է վերաբերել՝
Սամվել Ավետիսյան (այլ կիրառումներ)
Սամվել Ավետիսյան անվամբ հայտնի են մի քանի անձնավորություններ.
Չատոս
Չատոս (Τζιάος կամ Κιάδος, Serdarlı կամ Çatoz), գյուղ Կիպրոսի Հանրապետության Ֆամագուստայի շրջանի Կիրենիային սահմանակցող հատվածում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։
Բնակչություն
Ըստ 2011 թվականի տվյալների գյուղի բնակչությունը կազմել է 1,055 մարդ, մեծամասնությունը թուրք կիպրացիներ են։ Գյուղը շրջակա գյուղերի հետ կազմում է համանուն համայնքը, որի բնակչությունը կազմում է 2,411 մարդ։
Ծանոթագրություններ
Կատեգորիա:Ֆամագուստայի շրջանի բնակավայրեր Կատեգորիա:Կիպրոսի գյուղեր Կատեգորիա:ՀԿԹՀ գյուղեր
(6515) Ջիաննիգալի
(6515) Ջիաննիգալի (Giannigalli), աստերոիդ աստերոիդների հիմնական գոտում։ Հայտնաբերվել է 1988 թվականի հունիսի 16-ին Էլեանոր Հելինի կողմից Պալոմարում ։
Միջին հեռավորությունը Արեգակից կազմում է 2,28289 ա. մ., առավելագույնը մոտենում է 1,9389 ա. մ. հեռավորության վրա և հեռանում 2,6269 ա. մ. ։ Արեգակի շուրջ մեկ ամբողջական պտույտ է կատարում 1259,87 երկրային օրվա ընթացքում, իր ուղեծրով շարժվելով միջինում 0,285744 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,62° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Էլեանոր Հելինի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մահանալու ժամանակը չէ
«Մահանալու ժամանակը չէ» (No Time To Die), Ջեյմս Բոնդի մասին ֆիլմերի շարքի 25-րդ ֆիլմը։ Ֆիլմի արտադրությամբ զբաղվում են EON Productions, Metro-Goldwyn-Mayer և Universal Pictures ընկերությունները։ Միացյալ Թագավորության գաղտնի հետախուզական ծառայության ագենտ Ջեյմս Բոնդի դերը հինգերորդ անգամ կատարելու է Դենիել Քրեյգը։ Ֆիլմի ռեժիսորը Քերի Ֆուկունագան է, ով Սքոտ Բյորնսի և Ֆինի Ուոլեր Բրիջի հետ միասին դարձել է նաև ֆիլմի սցենարիստ։
Ռեյֆ Ֆայնսը, Նաոմի Հարիսը, Ռորի Քիննիրը, Բեն Ուիշոուն, Ջեֆրի Ռայթը, Քրիստոֆ Վալցը և Լեա Սեյդուն կվերադառնան բոնդիանայի նախկին ֆիլմերից իրենց դերերին։ Հիմնական դերասանական կազմին է միանալու նաև Ռամի Մալեքը, Աննա դե Արմասը, Լաշանա Լինչը, Դևիդ Դենսիքը, Դալի Բենսալան և Բիլի Մագնուսենը։ «Մահանալու ժամանակը չէ»՝ ֆրանշիզայի առաջին ֆիլմը, որի վարձույթով զբաղվելու է Universal Pictures ընկերությունը, ինչը կապված է 2015 թվականին «Սպեկտր» ֆիլմից հետո Columbia Pictures ընկերության հետ դիստրիբյուտորական պայմանագրի ժամկետի ավարտման հետ։
Համաշխարհային պրեմիերան պլանավորված է 2020 թվականի ապրիլի 3-ին։ Ֆիլմը թողարկվելու է ամերիկյան վարձույթում 2020 թվականի ապրիլի 8-ին ։
Սյուժե
Ջեյմս Բոնդը թողնում է Միացյալ Թագավորության գաղտնի հետախուզական ծառայության համար աշխատանքը և վայելում խաղաղ կյանքը Ճամայկայում։ Նրա հին ընկեր Ֆելիքս Լեյթերը Կենտրոնական հետախուզական վարչությունից օգնություն է խնդրում անհայտ կորած գիտնականի որոնման հարցում։ Գիտնականի փրկության առաջադրանքը շատ ավելի դժվար է լինում, քան Բոնդը սպասել է, ինչը բերում է նրան խորհրդավոր չարագործի մոտ, ով տիրում է նոր վտանգավոր տեխնոլոգիաներով ։
Նկարահանումներ
Ֆիլմի արտադրությունը պետք է սկսվեր 2018 թվականի դեկտեմբերի 3-ին Pinewood Studios ստուդիայում, սակայն այն բանից հետո, երբ Դեննի Բոյլը հեռացել է ֆիլմի ռեժիսորի պաշտոնից, նկարահանումները հետաձգվել են մինչև 2019 թվականի ապրիլ ։ Ֆիլմը դառնալու է ֆրանշիզայի պատմության մեջ առաջինը, որը նկարահանվել է IMAX թվային տեսախցիկների օգտագործմամբ ։
2019 թվականի մարտին՝ դեռ մինչև ֆիլմի պաշտոնական արտադրությունը, տեղի են ունեցել մի քանի տեսարանների նկարահանումներ Նորվեգիայի Նիթեդալ քաղաքի սառած լճի մոտ ։ Նկարահանումները պաշտոնապես սկսվել են 2019 թվականի ապրիլի 28-ին Ճամայկայի Պորտ Անտոնիո քաղաքում ։ Մայիսին Դենիել Քրեյգը վնասել է կոճը և հետագայում մի փոքր վիրահատություն ունեցել  ։ Դրանից բացի նկարահանման խմբի կազմում ևս մի քանի աշխատողներ մանր վնասվածքներ են ստացել  ։
2019 թվականի հունիսին Նորվեգիայում նկարահանումներ են սկսվել, որտեղ նկարահանվել են հետապնդումների տեսարանները Aston Martin V8 Vantage մեքենայի առկայությամբ ։ Aston Martin-ը հաստատել է, որ ֆիլմում ներկայացվելու են նաև DB5 և Valhalla մոդելները ։
2019 թվականի հուլիսին նկարահանումներ են սկսվել Շոտլանդական լեռնաշխարհում՝ Քերնգորմս Ազգային զբոսայգում, այդ թվում նաև դրա տարածքում գտնվող Ավիմոր քաղաքում և Արդեվիքի կալվածքում ։ Ավիմորում ժամանակավոր հյուրանոց է կառուցվել, որտեղ ապրում էին նկարահանման խմբի 300 անդամները ։
Երաժշտություն
2020 թվականի հունվարին, Բիլլի Այլիշը հայտարարել է, որ հանդես է գալու ֆիլմի գլխավոր երգով։ Նա նաև կդանռա իր եղբոր՝ Ֆինիս Օ'Քոնելի հետ միասին երգի համահեղինակ և պրոդյուսեր։ 18 տարեկանում, Այլիշը դարձել է Ջեյմս Բոնդի ֆիլմերի համար երգ ձայնագրած արտիստներից ամենաերիտասարդը ։
Թողարկում
Սկզբնապես ֆիլմի պրեմիերան ԱՄՆ-ում պլանավորվել է 2019 թվականի նոյեմբերի 8-ին, սակայն ռեժիսորի պաշտոնից Դեննի Բոյլի հեռացումից հետո այն տեղափոխվել է 2020 թվականի փետրվարի 14-ին, իսկ հետո՝ 2020 թվականի ապրիլի 8-ին ։ Միջազգային վարձույթի համար ֆիլմը թողարկվելու է 2020 թվականի ապրիլի 3-ին ։
Մուրատ Բոզ
Մուրատ Բոզ (Murat Boz,, թուրք երգիչ, դերասան և մոդել։ 2015 թվականին Բուրակ Օզչիվիտի և Ասլը Էնվերի հետ Մուրատը նկարահանվել է Եղբայր իմ կատակերգությունում։
Կենսագրություն
Մուրատը տարրական և միջնակարգ կրթությունը ստացել է Զոնգուլդաքի մարզի Քարադենիզ Էրեղլի փոքրիկ քաղաքում (Karadeniz Ereğli) : Ավելի ուշ 1995 թվականին տեղափոխվել է Ստամբուլ, որպեսզի ավարտի արվեստների բարձրագույն դպրոցը։ Մուրատը աշխատել է որպես բեք վոկալ երաժշտասրահներում։
Անհատական առաջին ելույթը տեղի է ունեցել 1998 թվականին, երբ թուրքական Milliyet օրաթերթը հայտարարել էր համերգ, որտեղ ելույթ էին ունենում արվեստի դպրոցի շրջանավարտները։
1999 թվականին Մուրատը ավարտել է Ստամբուլի Արվեստի բարձրագույն դպրոցը՝ ջազ վոկալ մասնագիտացմամբ։ Շարունակել է իր կրթությունը Ստամբուլի կոնսերվատորիայում։ Մուրատը թողարկել է իր առաջին սինգլը՝ «Aşkı Bulamam Ben»-ը (Ես չեմ կարող գտնել սեր) 2006 թվականի ամռանը։ Սինգլը հաջողվել է և Մուրատը որոշել է թողարկել իր երկրորդ՝ «Maximum» սինգլը, որին հաջորդել է միևնույն անվամբ ալբոմը։ Առաջին սինգլի թողարկումից հետո գործարք է կնքել թուրքական «Stardium» լեյբլի հետ։ з
2008 թվականին Մուրատը թողարկել է «Uçurum» (Քարափ) սինգլը՝ նոր «DSM» լեյբլի ներքո։ Առաջին սինգլի թողարկումից հետո հաջորդել է «Şans» (Շանս) ալբոմը։
Ներկայումս հանդիպում է դերասանուհի Ասլը Էնվերի հետ։ 2015 թվականին Բուրակ Օզչիվիտի և Ասլը Էնվերի հետ Մուրատը նկարահանվել է Եղբայր իմ կատակերգությունում։ Պրեմիերան տեղի է ունեցել 2016 թվականի հունվարին։
Ծանոթագրություններ
Կատեգորիա:Թուրք երգիչներ Կատեգորիա:Թուրք դերասաններ Կատեգորիա:21-րդ դարի թուրք երգիչներ Կատեգորիա:Թուրք փոփ երգիչներ Կատեգորիա:Թուրք երգիչ-երգահաններ Կատեգորիա:Թուրք տղամարդ երգիչներ Կատեգորիա:Թուրք մոդելներ Կատեգորիա:Ստամբուլի Բիլգի համալսարանի շրջանավարտներ Կատեգորիա:Ոսկե թիթեռ մրցանակի դափնեկիրներ
Սուրխ-Դիգորա
Սուրխ-Դիգորա (Сурх-Диго́ра, Сурх Диго́рæ, Сырх Дыгур), գյուղ Ռուսաստանի Հյուսիսային Օսիա-Ալանիա հանրապետության Իրաֆսկի շրջանի կազմում։
Բնակչությունը 2002 թվականին գրանցված տվյալներով կազմում էր 2018 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1931 թվականին հիմնադրված բնակավայրեր Կատեգորիա:Ռուսաստանի Հյուսիսային Օսիա-Ալանիա հանրապետության Իրաֆսկի շրջանի բնակավայրեր
Դիմիտրիս Ավրամոպուլոս
Դիմիտրիս Ավրամոպուլոս (Δημήτρης Αβραμόπουλος, ), հույն քաղաքական գործիչ և դիվանագետ, ութ տարի (1995-2002) աշխատել է որպես Աթենքի քաղաքապետ։ 2011 թվականի նոյեմբերից մինչև 2012 թվականի մայիսը եղել է Հունաստանի ազգային պաշտպանության նախարար։ 2012 թվականի հունիսի 21-ից մինչև 2015 թվականի հունվարի 27-ը եղել է Հունաստանի արտաքին գործերի նախարար։ 2014 թվականի նոյեմբերի 1-ից նա ներքին գործերի եվրոպական կոմիսարն է։
Կենսագրություն
Դիմիտրիս Ավրամոպուլոսը ծնվել է 1953 թվականին Աթենքում Իլիից և Արկադիայից մի ընտանիքում։ Նա ծառայել է Հունաստանի ռազմաօդային ուժերում (1978-1980), որը գտնվում էր Աթենքում, և Բրյուսելի ՆԱՏՕ-ի կենտրոնակայանում։
Ամուսնացած է և ունի երկու որդի՝ Փիլիպոս և Յասոնաս։ Տիրապետում է անգլերենին, ֆրանսերենին և իտալերենին։
Դիվանագիտական ​​գործունեություն
1980-1993 թվականներին նա որպես դիվանագետ ծառայել է Աթենքում Հունաստանի արտաքին գործերի նախարարությունում։ 1988-1992 թվականներին եղել է Հունաստանի հյուպատոսը Լիեժում։ Զուգահեռաբար, այս ժամանակահատվածում եղել է «Նոր ժողովրդավարություն» կուսակցության նախագահի և առաջնորդ Կոստաս Միցոտակիսի հատուկ դիվանագիտական ​​խորհրդականը։ Նա նաև նույն թվականին Հունաստանը ներկայացրել է Եվրոպայի անվտանգության և համագործակցության Վիեննայում կայացած համաժողովին։ 1992 թվականին ծառայել է որպես Աթենքում Արտաքին գործերի նախարարության պաշտոնական ներկայացուցիչ և եղել Հունաստանի գլխավոր հյուպատոսը Ժնևում։ 1993 թվականին նշանակվել է Հունաստանի վարչապետի դիվանագիտական ​​գրասենյակի նախագահ։
Քաղաքական գործունեություն
2001 թվականին Ավրամոպուլոսը, դժգոհ մնալով «Նոր ժողովրդավարության» առաջնորդներ Կոստաս Կարամանլիսի և Կոստաս Միցոտակիսի միջև շարունակվող հակամարտություններից, հիմնել է լիբերալ կուսակցությունը, ազատ քաղաքացիների շարժումը (Κίνημα Ελευθέρων Πολιτών, ΚΕΠ)։ Առաջին հարցումները ցույց են տվել, որ KEP-ը կարող է ընտրություններում հավաքել մինչև 24 %։ Այնուամենայնիվ, նախնական խանդավառությունն արագորեն մարել է, և պրատիայի վարկանիշը սկսել է ընկնել։ 2002 թվականին Ավրամոպուլոսը անսպասելիորեն հայտարարել է KEP-ի գործունեությունը դադարեցնելու մասին` ֆինանսական խնդիրների պատճառով, խոստանալով, որ կազմակերպությունը կմնա որպես «վերլուծական կենտրոն»։ Դրանից հետո նա իր կողմնակիցների մեծ մասի հետ վերադարձել է «Նոր ժողովրդավարություն»։
Երբ 2004 թվականին «Նոր ժողովրդավարությունը» հաղթել է ընտրություններում, Դիմիտրիս Ավրամոպուլոսը ստանձնել է զբոսաշրջության նախարարի տեղակալի պաշտոնը, որտեղ մնաց մինչև 2006 թվականը։ 2006-2009 թվականներին աշխատել է որպես Առողջապահության և սոցիալական համերաշխության նախարար։ 2009 թվականի հոկտեմբերին կայացած արտահերթ ընտրություններում Դիմիտրիս Ավրամոպուլոսը վերընտրվել է Հունաստանի խորհրդարանի անդամ։ Ադոնիս Սամարասի «Նոր ժողովրդավարության» առաջնորդ ընտրվելուց հետո 2010 թվականին Ավրամոպուլոսը ստանձնել է կուսակցության փոխնախագահի պաշտոնը, և նա շարունակում է մնալ այս պաշտոնում մինչ օրս։ 2011 թվականի նոյեմբերի 11-ին Լուկաս Պապադիմոսի կոալիցիոն կառավարությունում նշանակվել է Հունաստանի ազգային պաշտպանության նախարար՝ այս պաշտոնում փոխարինելով Պանայոտիս Բեգլիտիսին։ 2014 թվականի նոյեմբերի 1-ից ստանձնել է Ներքին գործերի եվրահանձնակատարի պաշտոնը՝ փոխարինելով Սեսիլիա Մալմստրյոմին։
Շքանշաններ
Իր դիվանագիտական, հասարակական և բարեգործական ծառայության համար Ավրամոպուլոսը բազմաթիվ պատվոգրեր է ստացել եվրոպական պետություններից, ինչպես նաև աշխարհի այլ երկրներից.
Մեծ խաչ, Փյունիկի շքանշան (Հունաստան)
Մեծ խաչ, Քաղաքացիական վաստակի շքանշան (Իսպանիա)
Մեծ խաչ, Թագի շքանշան (Բելգիա)
Մեծ խաչ, Լեոպոլդ II շքանշան (Բելգիա)
Մեծ խաչ, Բևեռային աստղի շքանշան (Շվեդիա)
Մեծ խաչ, Առյուծի շքանշան (Ֆինլանդիա)
Մեծ խաչ, Պատվո շքանշան (Պորտուգալիա)
1-ին Աստիճան, Սպիտակ աստղի շքանշան (Էստոնիա)
Հրամանատար, Պատվո շքանշան (Հոլանդիա)
Commandeur de l’Ordre de la Couronne de Chêne (Լյուքսեմբուրգ)
Մեծ շքանշան, Հանրապետությանը մատուցած ծառայությունների համար պատվո նշան (Ավստրիա)
Ուղեկից, Արժանիքների ազգային շքանշան (Մալթա)